Kúpna zmluva č. ................/2021

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zmluva“ alebo „kúpna zmluva“) medzi nasledovnými zmluvnými stranami:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. I. Zmluvné strany**

Predávajúci: Názov/Obchodné meno:

 Sídlo/Miesto podnikania:

 Zastúpený:

 IČO:

 DIČ:

 Bankové spojenie:

 IBAN:

Zapísaný v Obchodnom registri Okresného súdu v ........ , vložka číslo: ...... Oddiel: ....

(ďalej len „predávajúci“)

a

Kupujúci: Názov: Univerzitná nemocnica Bratislava

 Sídlo: Pažítková 4, 821 01 Bratislava

Zastúpený: Ing. Roland Schaller – riaditeľ UNB

IČO: 31 813 861

 DIČ: 202 17 00 549

 IČ DPH: SK 202 17 00 549

 bankové spojenie: Štátna pokladnica

 IBAN: SK58 8180 0000 0070 0027 9808

 (ďalej len „kupujúci“)

(kupujúci a predávajúci sú ďalej spoločne označovaní aj jednotlivo ako „zmluvná strana“ alebo spoločne ako „zmluvné strany“)

Čl. II. Úvodné ustanovenia

* 1. Túto zmluvu uzatvárajú zmluvné strany ako výsledok nadlimitnej zákazky – verejnej súťaže podľa § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhlásenej kupujúcim ako verejným obstarávateľom na predmet zákazky „**Elektrická impedančná tomografia**
	2. Oznámenie o vyhlásení verejného obstarávania bolo zverejnené v Úradnom vestníku Európskej únie 2021/S XXX-XXXXX zo dňa XX.05.2021 a vo Vestníku verejného obstarávania
	č. XXX/2021, zo dňa XX..2021, pod značkou XXXX-MST.

Čl. III. Predmet zmluvy

1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku tejto zmluvy a previesť na neho vlastnícke právo k tomuto tovaru a kupujúci sa zaväzuje tovar prevziať a zaplatiť za riadne a včas dodaný tovar kúpnu cenu podľa tejto zmluvy.
2. Predmetom tejto kúpnej zmluvy je záväzok predávajúceho dodať kupujúcemu tovar, a to **1 ks Elektrický impedančný tomograf**,špecifikovaný **v Prílohe č. 2** tejto zmluvy, vrátane všetkých súvisiacich komponentov v rozsahu podrobne vymedzenom v špecifikácii podľa opisu premetu zákazky k verejnému obstarávaniu a ponuky predloženej predávajúcim vo verejnom obstarávaní. Príloha č. 2 tvorí neoddeliteľnú súčasť tejto zmluvy.
3. Dodanie tovaru zahŕňa aj služby súvisiace s dodaním tovaru do miesta plnenia, konkrétne jeho dopravu do miesta plnenia, jeho vybalenie, montáž, inštaláciu, odskúšanie a uvedenie tovaru do prevádzky, zaškolenie zamestnancov kupujúceho (s obsluhou, údržbou a ošetrovaním tovaru), vrátane poskytovania služieb bezodplatného záručného servisu tovaru počas záručnej doby a vrátane ekologickej likvidácie obalov. Dodanie tovaru zahŕňa aj predloženie príslušnej technickej a sprievodnej dokumentácie, a to ES Vyhlásenia o zhode, návodu na obsluhu v slovenskom, prípadne českom jazyku, záručného listu, vrátane vypracovania a predloženia Preberacieho protokolu, Inštalačného protokolu, Protokolu o zaškolení zamestnancov kupujúceho.
4. Predávajúci prehlasuje, že je vlastníkom tovaru a je oprávnený s ním nakladať za účelom jeho predaja podľa tejto zmluvy. Predávajúci rovnako prehlasuje, že tovar tvoriaci predmetu zmluvy je tovarom originálnym, novým, nepoužitým a nerepasovaným.

Čl. IV. Dodacie podmienky

1. Predávajúci sa zaväzuje dodať tovar kupujúcemu podľa článku III. bod 2 a 3 tejto zmluvy do 2 mesiacov odo dňa nadobudnutia účinnosti tejto zmluvy. Konkrétny termín dodania tovaru oznámi predávajúci kupujúcemu najmenej tri pracovné dni vopred, a to písomne na emailovú adresu kontaktnej osoby: Ing. Vladislav Obložinský, e-mail: vladislav.oblozinsky@unb.sk, tel. 0917 169138, +421 2 48234971.
2. Predávajúci sa zaväzuje dodať kupujúcemu tovar do miesta dodania tovaru, ktorým je pracovisko kupujúceho, a to .
3. Predávajúci je povinný tovar dodať, dopraviť, vybaliť, nainštalovať, odskúšať a uviesť tovar do prevádzky v mieste dodania tovaru a zaškoliť zamestnancov kupujúceho v mieste dodania tovaru na vlastné náklady. Predávajúci sa zároveň zaväzuje predložiť kupujúcemu príslušnú technickú a sprievodnú dokumentáciu v zmysle článku III. bodu 3 tejto zmluvy v deň jeho dodania kupujúcemu do miesta dodania podľa bodu 2 tohto článku.
4. Dodanie tovaru do miesta dodania vrátane poskytnutia všetkých dokumentov a služieb súvisiacich s dodaním tovaru, potvrdí kupujúci písomne, a to podpísaním Preberacieho protokolu.
5. Kupujúci je oprávnený odmietnuť prevzatie tovaru, ak technické a úžitkové parametre, vlastnosti dodaného tovaru nezodpovedajú špecifikácií tovaru uvedenej v Prílohe č. 2 tejto zmluvy. Špecifikácia tovaru uvedená v Prílohe č. 2 tejto zmluvy musí byť zároveň zhodná so špecifikáciou tovaru uvedenou v ponuke predloženej predávajúcim vo verejnom obstarávaní v kontexte prípadných vysvetlení ponuky. Kupujúci je oprávnený odmietnuť prevzatie tovaru aj v prípade, ak má tovar zjavné vady brániace riadnemu užívaniu tovaru. Zjavné vady brániace riadnemu užívaniu tovaru budú uvedené v Zápisnici z odovzdania a prevzatia tovaru, podpísanej zástupcami zmluvných strán, s uvedením termínu ich odstránenia. Po odstránení týchto vád v lehote stanovenej v Zápisnici z odovzdania a prevzatia tovaru informuje predávajúci kupujúceho o ich odstránení, pričom si zmluvné strany dohodnú nový termín odovzdania a prevzatia tovaru.
6. O odovzdaní a prevzatí tovaru (vrátane dokumentácie a súvisiacich služieb) spíšu zmluvné strany Preberací protokol, ktorý obsahuje dátum odovzdania a prevzatia tovaru, ako aj podpisy oprávnených osôb zmluvných strán prítomných pri odovzdaní a prevzatí tovaru. Súpis zjavných vád, ktoré sú zistiteľné pri vonkajšej obhliadke, ktoré nebránia riadnemu užívaniu tovaru budú uvedené v Zápisnici z odovzdania a prevzatia tovaru, podpísanej zástupcami zmluvných strán, s uvedením termínu ich odstránenia, pričom uvedené sa považuje za reklamáciu vád tovaru. Súčasťou protokolárneho odovzdania predmetu zmluvy bude odovzdanie sprievodnej a technickej dokumentácie v slovenskom jazyku, prípadne v českom jazyku, ktorá sa k tovaru vzťahuje, a ktorá je potrebná na riadne užívanie tovaru v rozsahu zodpovedajúcom jeho charakteru a bezpečnostno-technickým požiadavkám, minimálne však:
* odovzdávajúci a/alebo inštalačný protokol s uvedením presného názvu a výrobcu, vrátane potvrdenia o vykonaní skúšky; v protokole budú rozpísané položky, z ktorých predmet zmluvy pozostáva, vrátane uvedenia výrobných čísiel jednotlivých funkčných celkov a ich komponentov (ak sú tieto výrobnými číslami označené);
* záručný list;
* protokol o odbornom zaškolení zamestnancov kupujúceho;
* dokumentácia a návod na obsluhu v slovenskom, prípadne českom jazyku;
* ES vyhlásenie o zhode (EC Declaration conformity), vrátane príslušných certifikátov.
1. O inštalácií a uvedení tovaru do prevádzky v mieste dodania spíšu zmluvné strany **Inštalačný protokol**.
2. Zaškolenie zamestnancov kupujúceho o obsluhe tovaru je predávajúci povinný realizovať pri uvedení tovaru do prevádzky v mieste dodania. Zaškolenie musí pozostávať minimálne zo zaškolenia s obsluhou zariadenia a používania programových aplikácií, ak sú súčasťou zariadenia a sú nevyhnutné pre jeho prevádzku. O zaškolení bude spísaný predávajúcim **Protokol o zaškolení** pre miesto dodania. Presný termín a miesto zaškolenia bude určený po vzájomnom dohovore obidvoch zmluvných strán.
3. Splnením povinnosti predávajúceho dodať tovar sa rozumie jeho riadne a včasné dodanie, vybalenie, montáž, inštalácia, uvedenie tovaru do prevádzky, zaškolenie obsluhy, vrátane dodania dokumentácie nevyhnutnej pre jeho riadne užívanie. V **Preberacom protokole** sapotvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej v Prílohe č. 2 tejto zmluvy. Neoddeliteľnou súčasťou Preberacieho protokolu sú dokumenty podľa Čl. IV. bodu 6 tejto zmluvy. Osobou oprávnenou na prevzatie tovaru za kupujúceho (oprávnený na podpísanie preberacieho protokolu) je: primár OIM MUDr Aktham Yaghi.
4. Kupujúci je povinný po inštalácií tovaru vykonať jeho fyzické prevzatie a bezodkladne písomne reklamovať prípadnú nekompletnosť, alebo zjavnú vadu tovaru nebrániacu riadnemu užívaniu tovaru, najneskôr však do 15 kalendárnych dní odo dňa inštalácie tovaru.
5. Kupujúci nadobúda vlastnícke právo k predmetu zmluvy jeho prevzatím a podpisom jeho prevzatia na Preberacom protokole. Okamihom prevzatia tovaru prechádza na kupujúceho aj nebezpečenstvo škody na predmete zmluvy.

Čl. V. Kúpna cena a platobné podmienky

* 1. Kúpna cena tovaru je stanovená na základe výsledkov postupu zadávania nadlimitnej zákazky podľa § 66 zákona o verejnom obstarávaní na predmet „**Elektrická impedančná tomografia**“, vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 v znení neskorších predpisov. Celková kúpna cena za riadne a včas dodaný tovar a s ním súvisiacich služieb podľa tejto zmluvy je .......... EUR bez DPH (slovom: ............. EUR bez DPH), t.j. .........EUR vrátane DPH (slovom: ............ EUR vrátane DPH). Cena jednotlivých položiek dodaného tovaru, vrátane príslušenstva k tovaru je podrobne uvedená v **Prílohe č. 1** tejto zmluvy, ktorá tvorí neoddeliteľnú súčasť tejto zmluvy.
	2. Kúpna cena podľa tohto článku je cenou za nový, nepoužitý, nerepasovaný a kompletne funkčný tovar bez závad. V  kúpnej cene uvedenej v bode 1. tohto článku je zahrnutá cena tovaru, clo, dopravné náklady, náklady na jeho vybalenie, inštaláciu a uvedenie tovaru do prevádzky, zaškolenie zamestnancov, náklady na príslušnú technickú a sprievodnú dokumentáciu, príslušný software, a všetky ostatné finančné náklady spojené s dodaním tovaru kupujúcemu, vrátane ekologickej likvidácie obalov.
	3. Právo na zaplatenie kúpnej ceny vzniká predávajúcemu riadnym splnením jeho záväzkov spôsobom uvedeným v  tejto zmluve.
	4. Kupujúci neposkytuje preddavky na kúpnu cenu tovaru, ani zálohové platby. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim po podpísaní preberacieho protokolu oboma zmluvnými stranami bezhotovostným bankovým prevodom na účet predávajúceho, ktorý je uvedený v čl. I. tejto zmluvy. Zmluvné strany sa dohodli, že splatnosť faktúry je 60 dní od jej doručenia na adresu sídla kupujúceho.
	5. Predávajúci je povinný vystaviť a doručiť kupujúcemu faktúru v lehote najneskôr do piateho pracovného dňa  v mesiaci, nasledujúcom po dni dodania tovaru, t.j. po podpísaní Preberacieho protokolu obidvoma zmluvnými stranami. Faktúra musí obsahovať náležitosti podľa platných právnych predpisov v čase fakturácie a taktiež názov zákazky a číslo a názov tejto zmluvy. Prílohou vystavenej faktúry musí byť Preberací protokol potvrdený oprávnenými osobami zmluvných strán. V prípade, že doručená faktúra nebude vystavená správne, je kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju kupujúcemu. Odo dňa doručenia opravenej faktúry začne plynúť nová lehota splatnosti v trvaní podľa bodu 4. tohto článku. Zmluvné strany sa dohodli, že kupujúci má právo zadržať 5 % z fakturovanej kúpnej ceny bez DPH až do termínu odstránenia zjavných vád, ktoré sa vyskytnú na tovare v čase jeho odovzdania kupujúcemu, a ktoré nebránia riadnemu užívaniu tovaru. V takom prípade podpíšu zmluvné strany Preberací protokol a zjavné vady, ktoré nebránia riadnemu užívaniu tovaru uvedie kupujúci v Zápisnici z odovzdania a prevzatia tovaru s uvedením termínu ich odstránenia, pričom táto zápisnica bude zároveň považovaná za reklamáciu vád. Úhrada tejto časti faktúry bude vykonaná so splatnosťou 60 dní odo dňa odstránenia všetkých zjavných vád tovaru nebrániacich riadnemu užívaniu tovaru uvedených v Zápisnici z odovzdania a prevzatia tovaru.
	6. Za deň úhrady kúpnej ceny sa považuje deň pripísania sumy fakturovanej kúpnej ceny na účet predávajúceho podľa bodu 4. tohto článku.
	7. Predávajúci nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.
	8. Pohľadávky vzniknuté pri plnení tejto zmluvy alebo akokoľvek inak v súvislosti s touto kúpnou zmluvou možno započítať len písomnou dohodou zmluvných strán.

Čl. VI. Reklamácia tovaru, vady tovaru

1. Predávajúci je povinný dodať kupujúcemu predmet zmluvy v množstve, v akosti a vyhotovení uvedenom v opise predmetu zákazky k verejnému obstarávaniu, ponuke predloženej predávajúcim vo verejnom obstarávaní v kontexte prípadných vysvetlení ponuky a v Prílohe č. 2 k tejto kúpnej zmluve. Predávajúci sa zaväzuje, že predmet zmluvy bude ku dňu jeho dodania v jeho výlučnom vlastníctve a nebude zaťažený žiadnymi právami tretích osôb, a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má predmet zmluvy vady.
2. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva vzniku škody na kupujúceho podľa článku IV tejto kúpnej zmluvy, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na predmete zmluvy na kupujúceho, ak je vada spôsobená porušením povinností predávajúceho.
3. Predávajúci ručí za vlastnosti tovaru počas záručnej doby, ktorá bola predávajúcim stanovená na 24 mesiacov; táto záručná doba začína plynúť odo dňa podpísania Preberacieho protokolu.
4. V záručnej dobe sa predávajúci zaväzuje:
5. bezplatne odstrániť všetky vady dodaného tovaru;
6. vykonať bezplatne štyri záručné preventívne prehliadky tovaru (vo výrobcom predpísanom rozsahu podľa servisného manuálu) v šesťmesačných intervaloch. Štvrtú záručnú preventívnu prehliadku sa zaväzuje predávajúci vykonať štrnásť (14) kalendárnych dní pred uplynutím záručnej doby a bezplatne odstrániť všetky zistené vady a nedostatky nezavinené kupujúcim;
7. vykonať opravy, údržba a výmenu prevádzkových náplní a komponentov spotrebného charakteru počas záručnej doby;
8. v prípade, ak opravu alebo preventívnu servisnú prehliadku tovaru, bude potrebné vykonať mimo miesta dodania tovaru (čl. IV. bod 2 tejto zmluvy) zabezpečiť opätovné zabalenie tovaru a dopravu tovaru na miesto vykonania opravy alebo preventívne servisnej prehliadky na vlastné náklady, uvedené platí aj pre vrátenie tovaru späť na miesto dodania.
9. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
10. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou odbornou starostlivosťou podľa inštrukcií predávajúceho, obsiahnutých v priloženej technickej a sprievodnej dokumentácii. Predávajúci neručí za vady spôsobené nesprávnou manipuláciou a obsluhou tovaru zamestnancami kupujúceho. Záruka sa predlžuje automaticky o dobu, po ktorú predmet zmluvy nemohol byť počas  záručnej doby plne používaný z dôvodu poruchy, alebo závady na predmete zmluvy.
11. Kupujúci sa zaväzuje že reklamácie a vady (poruchy) tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho na tel. číslo: , faxom na číslo: , alebo na e-mail: . Osobou oprávnenou za kupujúceho reklamovať tovar a žiadať odstránenie vady počas záručnej doby je určený: Oddelenie servisu a opráv zdravotechniky.
12. Počas záručnej doby sa servisný technik predávajúceho dostaví na opravu tovaru do dvadsiatich štyroch (24) hodín od nahlásenia vady, resp. poruchy tovaru/. Nástupom technika na opravu sa rozumie osobná návšteva technika na mieste dodania, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu tovaru, t.j. jeho plné sfunkčnenie maximálne do štyroch (4) pracovných dní od nahlásenia vady/poruchy. Pri nedodržaní tohto časového intervalu je predávajúci povinný zabezpečiť kupujúcemu iný ekvivalentný náhradný tovar za nefunkčný tovar na vlastné náklady, a to až do odstránenia vady tovaru.
13. Pokiaľ predávajúci použije na plnenie svojich záväzkov podľa tejto kúpnej zmluvy tretiu osobu, zodpovedá, akoby záväzok plnil sám.

Čl. VII. Majetkové sankcie

* 1. V prípade omeškania predávajúceho s plnením podľa tejto zmluvy je kupujúci oprávnený uplatniť si voči predávajúcemu nárok na zaplatenie úrokov z omeškania vo výške 0,023 % z hodnoty kúpnej ceny tovaru bez DPH za každý začatý deň omeškania. Úroky z omeškania sú splatné v lehote do 60 kalendárnych dní odo dňa doručenia faktúry predávajúcemu.

Nárok na úrok z omeškania nevzniká kupujúcemu vtedy, ak predávajúci preukáže, že oneskorenie, resp. nedodržanie podmienok plnenia tejto kúpnej zmluvy je spôsobené výlučne účinkom vyššej moci, alebo zavinením kupujúceho.

* 1. V prípade omeškania s úhradou faktúry kupujúcim je predávajúci oprávnený uplatniť si voči kupujúcemu nárok na zaplatenie úrokov z omeškania vo výške 0,01 % z ceny omeškanej časti platby bez DPH za každý začatý deň omeškania. Úroky z omeškania sú splatné v lehote do 60 kalendárnych dní odo dňa doručenia faktúry kupujúcemu.
	2. V prípade, ak nedôjde k odstráneniu poruchy v lehote do štyroch (4) pracovných dní od nahlásenia vady/poruchy predávajúcemu a predávajúci neposkytne kupujúcemu ekvivalentný tovar, t.j. tovar rovnakého druhu a kvality, je kupujúci oprávnený uplatniť si u predávajúceho nárok na zaplatenie zmluvnej pokuty vo výške 0,05% z kúpnej ceny za každý začatý deň omeškania s odstránením poruchy/vady až do odstránenia poruchy/vady.
	3. Uplatnením majetkových sankcii podľa bodu 1 a 2 tohto článku nie je dotknuté právo poškodenej zmluvnej strany na náhradu škody.

Čl. VIII. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre plnenie zmluvy.
	2. Predávajúci sa zaväzuje, že
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy;
2. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
	1. Túto zmluvu je možné ukončiť :
3. písomnou dohodou zmluvných strán, pričom táto zmluva sa zrušuje dňom
uvedeným v tejto dohode; v tejto dohode sa upravia aj vzájomné nároky zmluvných strán vzniknuté z plnenia zmluvných povinností, alebo z ich porušenia druhou zmluvnou stranou, ku dňu zrušenia tejto zmluvy dohodou;
4. písomnou výpoveďou ktorejkoľvek zo zmluvných strán bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane.
5. písomným odstúpením od tejto zmluvy; odstúpenie ktorejkoľvek zmluvnej strany je účinné dňom jeho doručenia druhej zmluvnej strane, pokiaľ v ňom výslovne nie je určená iná účinnosť.
	1. Pri podstatnom porušení povinností vyplývajúcich z tejto zmluvy môže oprávnená zmluvná strana okamžite písomne odstúpiť od zmluvy a požadovať od povinnej zmluvnej strany náhradu škody, ktorá jej vinou vznikla, v súlade s platnou právnou úpravou. Na účely tejto zmluvy sa za podstatné porušenie zmluvy predávajúcim považuje najmä:
6. ak sa preukáže, že predávajúci v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje;
7. bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené;
8. predávajúci je v likvidácii;
9. predávajúci opakovane (minimálne dvakrát) porušil akúkoľvek, tú istú zmluvnú povinnosť podľa tejto zmluvy, neuvedenú výslovne v tomto bode zmluvy;
10. predávajúci je viac ako 30 kalendárnych dní v omeškaní s dodaním predmetu zmluvy bez toho, aby táto skutočnosť nastala v dôsledku omeškania kupujúceho alebo v dôsledku vyššej moci;
11. ak tovar má vady, na ktoré bol predávajúci písomne upozornený, a ktoré napriek tomu neodstránil v stanovenej alebo dohodnutej lehote a nezjednal nápravu ani v dodatočnej poskytnutej lehote nie kratšej ako 5 pracovných dní;
12. ak je tak uvedené v zákone alebo v tejto zmluve.
	1. V prípade nepodstatného porušenia tejto zmluvy sú kupujúci a/alebo predávajúci oprávnení od zmluvy odstúpiť po márnom uplynutí primeranej doby stanovenej v písomnej výzve druhej zmluvnej strany na odstránenie konania v rozpore so zmluvou. Ak sa účastníci dohody písomne nedohodnú inak, primeranou lehotou podľa predchádzajúcej vety je 10 pracovných dní.
	2. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
	3. Povinnosť doručiť odstúpenie od tejto kúpnej zmluvy sa považuje v konkrétnom prípade za splnenú dňom prevzatia odstúpenia od tejto zmluvy alebo odmietnutím prevzatia odstúpenia od tejto zmluvy. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie kupujúcemu je rozhodná adresa, ktorá je ako jeho sídlo uvedená v článku I. tejto zmluvy a pre doručovanie predávajúcemu adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak predávajúci nemá ani miesto podnikania, je pre doručovanie zhotoviteľovi rozhodná adresa jeho miesta trvalého pobytu.
	4. Ustanoveniami predchádzajúceho bodu tejto zmluvy sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne záväzných predpisov alebo ustanoveniami tejto zmluvy.
	5. Ukončením platnosti tejto zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád tovaru, resp. záručných vád.
	6. Predmet zmluvy bude financovaný z kapitálových výdavkov štátneho rozpočtu. Kupujúci si v procese verejného obstarávania vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov, alebo nebudú kupujúcemu pridelené/odsúhlasené finančné prostriedky na kúpu predmetu zmluvy zo strany jeho zriaďovateľa, ktorým je Ministerstvo zdravotníctva Slovenskej republiky. Kupujúci si vyhradzuje právo odstúpiť od tejto zmluvy v prípade, ak kupujúcemu nebudú pridelené/odsúhlasené finančné prostriedky na kúpu predmetu zmluvy zo strany jeho zriaďovateľa, ktorým je Ministerstvo zdravotníctva Slovenskej republiky.
	7. Predávajúci je oprávnený odstúpiť od zmluvy v prípade, ak je kupujúci v omeškaní s úhradou kúpnej ceny o viac ako 30 dní.

Čl. IX. Subdodávky

1. Predávajúci môže zabezpečiť plnenie predmetu zmluvy prostredníctvom svojich subdodávateľov. Predávajúci je povinný preukázateľným spôsobom oboznámiť všetkých subdodávateľov s podmienkami tejto kúpnej zmluvy a zaviazať ich na dodržiavanie povinností vyplývajúcich z tejto kúpnej zmluvy. Predávajúci zodpovedá za splnenie všetkých povinností vyplývajúcich z tejto kúpnej zmluvy zo strany subdodávateľov tak, ako keby ich vykonával sám.
2. Predávajúci garantuje spôsobilosť subdodávateľov pre plnenie predmetu zmluvy.
3. Predávajúci je oprávnený plniť predmet zmluvy len prostredníctvom subdodávateľov uvedených v prílohe č. 3 tejto zmluvy, a to iba v rozsahu uvedenom v prílohe č. 3 tejto zmluvy. V prípade akejkoľvek zmeny akýchkoľvek údajov uvedených v prílohe č. 3 tejto zmluvy, je predávajúci povinný písomne informovať o danej zmene kupujúceho najneskôr päť pracovných dní vopred, spolu s predložením návrhu aktualizovanej prílohy č. 3 tejto zmluvy. Akákoľvek zmena počas trvania zmluvy nadobúda účinnosť až momentom schválenia aktualizovanej prílohy č. 3 kupujúcim. Kupujúci je povinný vyjadriť sa k aktualizovanej prílohe č. 3 zmluvy do troch pracovných dní od doručenia oznámenia predávajúceho podľa tohto bodu.
4. Predávajúci je oprávnený s predchádzajúcim písomným súhlasom kupujúceho zmeniť subdodávateľa počas trvania tejto kúpnej zmluvy, pričom zmenou sa rozumie výmena subdodávateľa uvedeného v prílohe č. 3 tejto kúpnej zmluvy alebo vstup ďalšieho nového subdodávateľa. Subdodávateľ, ktorého sa návrh na zmenu týka, musí spĺňať podmienky účasti osobného postavenia podľa § 32 ods. 1 zákon ao verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, pričom subdodávateľ musí disponovať oprávnením na vykonávanie podnikateľskej činnosti vo vzťahu k tej časti plnenia, ktorú má plniť. Predávajúci bezdôvodne neodoprie udelenie súhlasu so zmenou subdodávateľa. V prípade, ak predávajúci preukazoval vo verejnom obstarávaní splnenie podmienok účasti prostredníctvom subdodávateľa, ktorého sa návrh na zmenu týka, musí aj novo navrhovaný subdodávateľ spĺňať predmetnú podmienku účasti. Akákoľvek zmena v osobe subdodávateľa počas trvania zmluvy nadobúda účinnosť až momentom schválenia aktualizovanej prílohy č. 3 kupujúcim. Kupujúci je povinný vyjadriť sa k aktualizovanej prílohe č. 3 zmluvy do troch pracovných dní od doručenia oznámenia predávajúceho podľa tohto bodu.
5. V prípade zmeny subdodávateľa podľa bodu 4 tohto článku kúpnej zmluvy, je predávajúci povinný najneskôr päť pracovných dní pred zmenou subdodávateľa písomne oznámiť kupujúcemu zmenu subdodávateľa a v tomto oznámení uviesť min. nasledovné:
* podiel plnenia, ktorý má predávajúci v úmysle zadať novému subdodávateľovi, vrátane označenia časti plnenia, resp. bližšej špecifikácie časti plnenia, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
* a dôkazy preukazujúce skutočnosť, že navrhovaný subdodávateľ spĺňa podmienky osobného postavenia podľa § 32 ods. 1 zákona o verejnom obstarávaní, prípadne ďalšie podmienky účasti, v prípade, ak predávajúci preukazoval vo verejnom obstarávaní splnenie podmienok účasti prostredníctvom subdodávateľa, ktorého sa návrh na zmenu týka. Pri preukazovaní splnenia podmienok účasti osobného postavenia sa primerane použijú ustanovenia § 152 ods. a ods. 3 zákona o verejnom obstarávaní.

Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Povinnosť podľa predchádzajúcej vety sa nevzťahuje na zmeny v prílohe č. 3 tejto zmluvy. Zmeny v prílohe č. 3 tejto zmluvy je možné uskutočniť vykonaním zmeny v jej obsahu vypracovaním aktualizácie prílohy č. 3 bez potreby uzatvorenia dodatku k tejto zmluve. Dodatok k tejto zmluve nesmie byť uzatvorený v rozpore s ustanoveniami zákona o verejnom obstarávaní
	2. Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona o verejnom obstarávaní ako aj ďalšími predpismi platnými v Slovenskej republike.
	3. Zmluva je vyhotovená v štyroch rovnopisoch, z ktorých dva rovnopisy obdrží predávajúci a dva rovnopisy obdrží kupujúci.
	4. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
	5. Ak sa akékoľvek ustanovenie tejto kúpnej zmluvy stane alebo bude určené ako neplatné alebo nevynútiteľné, potom taká neplatnosť alebo nevynútiteľnosť neovplyvňuje (v najvyššej možnej miere) platnosť alebo vynútiteľnosť ostatných ustanovení kúpnej zmluvy. V takom prípade zmluvné strany bezodkladne nahradia neplatné alebo nevynútiteľné ustanovenie ustanovením platným a vynútiteľným, aby sa dosiahlo v maximálnej možnej, právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.
	6. Zástupcovia zmluvných strán záväzne vyhlasujú, že sú spôsobilí k zmluvným prejavom a záväzkom v mene účastníka tejto zmluvy identifikovaného v jej záhlaví. Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.
	7. Neoddeliteľnou súčasťou zmluvy je:

Príloha č. 1 - Celková cena predmetu zmluvy

Príloha č. 2 – Opis predmetu zmluvy

Príloha č. 3 - Zoznam subdodávateľov (ak je relevantné)

|  |  |
| --- | --- |
| V ..............................., dňa ............................Za predávajúceho:.......................................................................... | V ..............................., dňa ............................Za kupujúceho:........................................................................... Ing. Roland Schaller  riaditeľ UNB |

Príloha č.1 (doplní predávajúci)

**Celková cena predmetu zmluvy**

 Príloha č.2 (doplní predávajúci)

**Opis predmetu zmluvy**

Predmet zákazky je schválený na dovoz a predaj v Slovenskej republike, resp. v rámci Európskej únie a vyhovuje platným medzinárodným normám, STN a všeobecne záväzným právnym predpisom.

Súčasťou predmetu zmluvy je:

- dodávka zariadení na určené miesto,

- inštalácia,

- funkčná skúška,

- protokolárne prevzatie a odovzdanie predmetu zákazky,

- odovzdanie sprievodnej dokumentácie,

- zaškolenie obsluhy,

- poskytnutie záručného servisu po dobu minimálne 24 mesiacov.

|  |
| --- |
| **11. Elektroimpedančný tomograf - funkcia** |
| Elektrický impedančný tomograf (EIT) na stacionárne použitie pri lôžku u pacientov v ľahu, na bruchu alebo v bočnej polohe, ktorých regionálna distribúcia objemu pľúc je klinicky zaujímavá (obvod hrudníka 70 - 150 cm). |
| * EIT zobrazujúci regionálne informácie o ventilácii súvisiace zmeny vzdušného obsahu v rovine elektródy - zobrazuje regionálne informácie o krátkodobých zmenách objemu konečného výdychu v rovine elektródy - informácie sa zobrazujú ako: dynamické prierezy EIT v reálnom čase, stavové obrázky prierezu EIT, priebehy impedancie v reálnom čase , odvodené číselné parametre a trendové údaje
 |
| * EIT musí zabezpečiť kompatibilitu a zlučiteľnosť so stávajúcimi ventilačnými prístrojmi **Dräger EVITA V300, EVITA Infinity V500, Savina 300** v majetku objednávateľa.
 |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra ponúkaného zariadenia** |
| Elektroimpedančný tomograf | ks |  |  | 5 |  |
| - Elektrické napájanie 230V / 50Hz so záložným napájaním, vstavaným akumulátorom, s dobou záložnej prevádzky min. | minúta | 5 |  |  |  |
| - Zobrazovacie zariadenie: prehľadný farebný dotykový displej s uhlopriečkou | cm | 43 |  |  |  |
| - Zobrazovacie zariadenie: rozlíšenie | pixel | 1440 x 900 |  |  |  |
| - Zobrazovacie zariadenie: kontrastný pomer |  | 500 : 1 |  |  |  |
| -EIT meranie, počet elektród | ks | 16  |  |  |  |
| -EIT meranie, počet referenčných elektród | ks | 1  |  |  |  |
| -Amplitúda napájacieho prúdu v % maximálneho pomocného prúdupacienta | % | 80 | 100 |  |  |
| -Frekvencia napájacieho prúdu | Hz | 80 | 130 |  |  |
| Príslušenstvo ku každému prístroju EIT: |  |  |  |  |  |
| -prepojovací kábel | ks | 1 |  |  |  |
| - pacientský kábel veľkosť L | ks | 1 |  |  |  |
| - pacientský kábel veľkosť XL | ks | 1 |  |  |  |
| - pacientský kábel veľkosť XXL | ks | 1 |  |  |  |
| -elektródový pás veľkosť L alebo obvod hrudníka min. 92 až 110 cm | ks | 1 |  |  |  |
| -elektródový pás veľkosť XL alebo obvod hrudníka min. 106 až 127 cm | ks | 1 |  |  |  |
| -elektródový pás veľkosť XXL alebo obvod hrudníka min. 124 až 150 cm  | ks | 1 |  |  |  |
| -Elektródy EIT | ks | 50 |  |  |  |
| -Dátový kábel pre prenos údajov a komunikáciu s kompatibilnými ventilátormi podľa špecifikície kupujúceho | ks | 1 |  |  |  |
|  |  |  |  |  |  |
| Technické vlastnosti | Hodnota / charakteristika | **Hodnota parametra ponúkaného zariadenia** |
| - kompaktný pojazdný prístroj s brzdenými kolieskami | Áno |  |
| -dynamický obraz nepretržite zobrazujúci relatívne zmeny impedancie v elektródovej ploche ako rad tomogramov. Vysoké časové rozlíšenie, ktoré umožňuje posúdenie regionálnej ventilácie aj pri vysokých dychových frekvenciách. Napríklad keď je obrazová frekvencia nastavená na 20 obrazov za sekundu pre pacienta s dychovou frekvenciou 20 dychov za minútu, EIT vytvorí 60 obrazov na jeden dych. | Áno |  |
| -analýza regiónov pľúc pomocou obrazu stavu. Obraz stavu konfigurovaný ako obraz dýchania alebo minútový obraz.Obraz dýchania predstavujúci regionálnu distribúciu zmien impedancie posledného detekovaného dychu. Obraz dýchania t.j. rozdielový obraz konca inspirácie v porovnaní so začiatkom inspirácie. Obraz dýchania sa automaticky aktualizujúci po každom dychu. Začiatok inspirácie a koniec inspirácie sú indikované ako zvislé farebne odlíšené čiary na časových priebehoch vĺn impedancie. | Áno |  |
| -stratégia ventilácie na ochranu pľúc vyžaduje optimálne nastavenie PEEP a dychového objemu. Hľadanie a udržiavanie týchto kľúčových nastavení v priebehu liečby sú náročné - dokonca aj pre skúsených lekárov. Globálne parametre, ktoré odrážajú stav pľúc ako celku, neposkytujú nepretržitý obraz o pľúcnych funkciá pacienta. Bez nepretržitých regionálnych informácií, hodnotenia toho, ako odlišne pľúcne regióny reagujú na terapeutické intervencie v priebehu času sa redukujú na odhadovanie práce.  | Áno |  |
| -funkčný monitor pľúc, ktorý vykonáva merania bioimpedancie hrudníkapoužitím techniky elektrickej impedančnej tomografie (EIT). EIT určuje regionálne bioelektrické vlastnosti v rámci plochy prierezu ("elektródová plocha") hrudníka. | Áno |  |
| -elektrický impedančný tomograf umožňujúci nepretržite a priamo sledovať ventiláciu v rôznych oblastiach pľúc, a uľahčuje rozvoj individualizovanej terapie. | Áno |  |
| -značenie udalostí: Užívateľ môže pomocou funkcie označiť a anotovať udalosti počas záznamu dát | Áno |  |
| -zadávanie údajov o pacientovi: Na zadanie informácií týkajúcich sa pacienta. Meno pacienta sa zobrazuje na hlavovej lište prístroja. Ak je zadané, ID pacienta a krátky komentár automaticky tvoria súčasť podpriečinkov a mien súborov so zaznamenanými údajmi EIT, čo umožňuje pohodlné zaobchádzanie s dátovými súbormi EIT. | Áno |  |
| -spracovanie súborov: Zaznamenané dátové súbory je možné kopírovať na USB pamäťové zariadenie alebo mazať | Áno |  |
| -zvýšená snímková frekvencia: Poskytuje schopnosť zvýšiť časové rozlíšenie meraní EIT. Pomocou danej funkcionality je možné nastaviť rýchlosť snímkovania na 40 alebo 50 Hz (dynamické obrázky za sekundu). | Áno |  |
| -pásmový filter: Používa sa na zobrazenie zmien EIT, ku ktorým dochádza v konkrétnom frekvenčnom rozsahu - napríklad zobrazenie aktivity súvisiacej so srdcom je možné optimalizovať nastavením priepustu v nízkom pásme o 10 menej ako srdcová frekvencia a horného pásma prechodu o 10 viac ako srdcová frekvencia. | Áno |  |
| -ručné nastavenie chodu frekvencie: EIT automaticky určuje optimálnu pracovnú frekvenciu. Táto vlastnosť však umožňuje používateľovi udržiavať konštantnú pracovnú frekvenciu, ktorá sa môže vyžadovať v nastaveniach výskumu. | Áno |  |
| Záruka minimálne 24 mesiacov | Áno |  |
| Nástup technika na opravu do 48 hodín od nahlásenia  | Áno |  |
| V cene musí byť zahrnuté: doprava do miesta určenia, inštalácia, uvedenie do prevádzky a zaškolenie personálu do používania. | Áno |  |
| Všetky dostupné aktualizácie softvéru v cene nákupu | Áno |  |

Príloha č.3 (doplní predávajúci)

**ZOZNAM SUBDODÁVATEĽOV A PODIEL SUBDODÁVOK**

|  |  |  |  |  |  |
| --- | --- | --- | --- | --- | --- |
|  | Subdodávateľ(obchodné meno, sídlo alebo miesto podnikania, IČO) | Kontaktná osoba(meno a priezvisko, dátum narodenia, adresa pobytu tel. číslo, e-mail) | Popis dodávok/ služieb vykonávaných subdodávateľom | Podiel plnenia zmluvy v % z celkového objemu  | Podiel plnenia zmluvy vo finančnom vyjadrení v EUR bez DPH |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |

 ...............................................................

 Pečiatka a podpis predávajúceho